Nuwe Wyn - Maak gereed vir verandering
Maak gereed vir verandering
Dit is die Heilige Gees wat ons as volgelinge van Jesus gereed maak vir verandering.
In 'n sin is ons as gelowiges soos die wynsakke van ouds: of ons is sag en soepel, of ons kan hard en onbuigbaar wees, wat ons dan ook totaal onbruikbaar maak.
Vanouds is wyn in sagte, soepel velsakke gebêre wat die uitsetting as gevolg van die fermetasieprosesse van die wyn kan akkommodeer. Daarom, tussen die verskillende wyne wat in die sakke gebêre word, is die wynsakke wat as gevolg van die gebruik ook maar hard geword het, geneem en 'n baie noodsaaklike vernuwingsproses laat deurgaan.
Die proses het bestaan uit 'n week-proses in water en daarna is dit weer aan die buitekant van die velsakke goed met olyfolie gesmeer.
Is dit nie merkwaardig hoe heerlik en maklik ons dit ook kan toepas in ons eie lewe en manier van dink en doen nie?
Om te verander, moet ek en jy tyd maak sodat God en Sy Gees ons behoorlik kan deurweek in die water van Sy Woord, sodat Hy ons gedagtes, emosies en wil, kan verander en weer soepel en plooibaar kan maak om in lyn te kom met Sy wil en hart. Dan moet ons bereid wees om totale beheer oor te gee aan "die olie" van Sy Gees om ons te lei en te beheer voorkant toe.
Dit is eers dan wat ons vry kan kom van ons ou rigiede, godsdienstige denke, tradisies en ou maniere van glo en doen en gereed is om "saam te ry met die nuwe golwe van herlewing en die vernuwende werking en leiding van die Gees.
Eers dan is ons gereed en gewillig om oortuig te word deur God se Gees, deur Sy Woord, om selfs nuut en anders te doen en te glo.
More in this category: « 'n Nuwe Bybelse ervaring van kerk/ekklesia-wees "Neos" wyn in "kainos" wynsakke »